**REFERAT DE APROBARE**

**a proiectului de ordin al ministrului justiției pentru modificarea și completarea Regulamentului de ordine interioară al parchetelor, aprobat prin Ordinul ministrului justiției nr. 2632/C/2014, cu modificările și completările ulterioare**

Prin adresele nr. 538/C/2620/2016 din 24.05.2016, 7510/2016-958/V-3/16 din 07.07.2016 și 538/C/2620 din 19.08.2016, procurorul general al Parchetului de pe lângă Înalta Curte de Casaţie şi Justiţie a transmis spre aprobare propuneri de modificare și completare a Regulamentului de ordine interioară al parchetelor, aprobat prin Ordinul ministrului justiţiei nr. 2.632/C/2014, cu modificările și completările ulterioare

1. Prin Decizia nr. 51/2016, Curtea Constituțională a admis excepția de neconstituționalitate a prevederilor art. 142 alin. 1 din Codul de procedură penală, potrivit cărora procurorul pune în executare supravegherea tehnică ori poate dispune ca aceasta să fie efectuată de organul de cercetare penală sau de lucrători specializați din cadrul poliției ori de alte organe specializate ale statului.

Urmare acestui fapt, prin Hotărârea Guvernului nr.158 din 11 mai 2016, a fost suplimentat numărul maxim de posturi prevăzut pentru Ministerul Public în Hotărârea nr.39/2014, cu 80 de posturi de ofițeri și agenți de poliție judiciară.

Astfel, s-a creat cadrul legal pentru ca Ministerul Public să aibă o structură pentru punerea în executare a mandatelor de supraveghere tehnică, impunându-se modificarea și completarea Regulamentului de ordine interioară al parchetelor cu noi dispoziții privind structura în cadrul căreia vor funcționa ofițerii și agenții de poliție judiciară și atribuțiile acestora în cadrul Ministerului Public.

În conformitate cu dispozițiile art. II pct. 3 din Ordonanța de urgență a Guvernului nr. 6/2016, în cadrul Ministerului Public vor fi detaşaţi, de la Ministerul Afacerilor Interne, ofiţeri şi agenţi de poliţie judiciară, în limita posturilor aprobate potrivit legii, în vederea aplicării dispoziţiilor art. 142 alin. (1) din Codul de procedură penală.

În acest sens, se impune crearea unui serviciu- Serviciul Tehnic - în cadrul Parchetului de pe lângă Înalta Curte de Casație și Justiție în subordinea directă a procurorului general.

Pentru punerea în aplicare a dispozițiilor arătate mai sus, modificările Regulamentului de organizare și funcționare privesc următoarele aspecte:

**- completarea articolului 3** cu noile categorii de personal, ofițeri și agenți de poliție judiciară;

- **introducerea unui nou articol 71**cu funcțiile de ofițer de poliție judiciară și agent de poliție judiciară;

- **completarea articolului 11** privind structura Parchetului de pe lângă Înalta Curte de Casaţie şi Justiţie prin introducerea Serviciului Tehnic și modificarea denumirii Biroului de informare publică și relații cu presa în Biroul de informare și relații publice;

- **modificarea Titlului III-** Organizarea și funcționarea Parchetului de pe lângă Înalta Curte de Casație și Justiție, prin introducerea unui nou Capitol, Cap.VII1 , privind Serviciul tehniccare va reglementa**, prin art.52 1 ,** atribuțiile Serviciului tehnic și ale conducerii acestui compartiment;

II. În Referatul de aprobare se arată că practica de aplicare a dispozițiilor Regulamentului de ordine interioară al parchetelor și evoluția legislației corelative au condus la formularea unor propuneri de modificare și completare a acestuia, după cum urmează:

 **- modificarea art. 39** prin introducerea unei noi litere, ”v1 ” cu atribuții privind evidența și datele de contact ale tuturor categoriilor de personal care beneficiază de pensie de serviciu;

-**Completarea art. 77** cu atribuțiile personalului de specialitate juridică asimilat judecătorilor şi procurorilor de la parchetele pe lângă curţile de apel, făcându-se trimitere la dispozițiile art. 60-61 privind atribuțiile Biroului Juridic din cadrul Parchetului de pe lângă Înalta Curte de Casație și Justiție;

**-completarea art. 83 alin.(3)**  cu trimitere la atribuțiile Serviciului de organizare și resurse umane prevăzute în art.39, deoarece în cadrul departamentelor economico-financiare și administrative de la parchetele de pe lângă curțile de apel funcționează consilieri economici care au anumite atribuții în domeniul resurselor umane;

-**abrogarea art.169,** urmând ca situația casării ștampilelor și sigiliilor scoase din uz să fie reglementată prin ordin al procurorului general al Parchetului de pe lângă Înalta Curte de Casație și Justiție **;**

**- modificarea art. 178** prin eliminarea obligației Departamentului economico-financiar și administrativ de a urmări modul în care se pun în executare ordonanțele prin care s-a dispus aplicarea de amenzi sau obligarea la cheltuieli judiciare;

**-modificarea art.192** urmând să fie adăugată în cuprinsul acestuia teza ”și scoaterea din uz” (cu referire la ștampile, sigilii, imprimante);